Kosciuszko mendia

Kosciuszko mendia, ofizialki ingelesez Mount Kosciuszko eta Australiako aborigenek Tar Gan GilTargangil grafia ere aurki daiteke. deitua, Australia geografikokoIkus Uharte-kontinenteko sapaia atala artikuluan. mendirik altuena da.

 Kokapena 
Snowy Mountains edo "Mendi Elurtsuetan" dago; mendikate hau Australiar Alpeen barruan dago eta aldi berean hau Australiako ekialde ia osoa iparraldeko Queenslandetik erdialdeko Victoriara doan Mendikate Banatzaile Handiaren (Great Dividing Range) zatia da.

Bere izena daraman Parke Nazionalaren barnean dago, Hegoaldeko Gales Berria estatuan Victoriarekiko mugatik hurbil.

 Izenak 
Aborigenek mendiarentzat duten izenaIkus adibidez SummitPost Tar Gan Gil edo Targangil da, beste forma batzuk agertzen badira ereIkus esaterako frantsesezko wikipedian.; azken urteetan toponimoa ikusgarritasuna irabazten ari da eta bigarren forma eski-gune batena da. 2005ean Hegoaldeko Gales Berrian izena koofizial bihurtzeko proposamena luzatu zen baina poloniar jatorriko australiarren presioagatik ez zen onartuIzen aborigena ipintzeko proposamenaz..

Paweł Edmund Strzelecki poloniarrakBatzuetan ingelesez '"Paul Edmund Strzelecki" izenez ere ezaguna. izendatu zuen horrela Tadeusz Kościuszko bere herriaren heroi nazionalaren omenez. Lehen garaietan grafia sinplifikatua erabiltzen zen eta Kosciusko idazten zenIkus adibidez Australia Road Atlas HEMA, Logan City, 1995. Midnight Oil musika taldeak Kosciusko kanta publikatu zuen 1984ko Red Sails in the Sunset diskoan.; 1997an onartu zen Kosciuszko idazkera, polonierazkotik (Kościuszko) hurbilago.

Jatorrian Kosciuszko mendiaren ondoan dagoen beste mendi baten izena zen, baina neurketen ondorioz Townsend mendia (Mount Townsend) altuena zela ondorioztatu zen eta beraz izenak elkartrukatu zizkieten, altuena Kosciuszko izan dadinHemen irakur daiteke trukaketaren berria..

Ahoskera ere australiar anglo erara egiten da, ez polonieraz egokitu beharko zen bezala.

 Gailurrerako bidea 
Australiako mendi askoren moduan teknikoki erraza da gailurrera heltzea. Charlotte Passeraino errepidea dago eta hortik 8 bat kilometrotan ibiliz tontorrera hel daiteke. 1976 arte Rawson's Passeraino ere heltzen ziren ibilgailuak baina ingurumena babestearren aukera hori itxi egin zen.

Thredbotik ere igo daiteke berebiziko konplikazio teknikorik gabe; bide biek bat egiten dute Rawson's Passen; 2007an bertan Australiako komun publikorik altuena (2100 m) zabaldu zen. Egun 100000 bat lagunek bisitatzen dute mendia udan eta horrek kezka handia sortu du.

704x327px50x11px|Mount Kosciuszko50x11px|Mount Townsend50x11px|Snow pole line50x11px|Snow pole line50x11px|Snow pole line50x11px|Head waters of the Snowy River50x11px|Kangaroo Ridge50x13px Kosciuszko mendia50x13px Townsend mendia (atzean eta hodei batek ilunduta)50x13px Elur lerroa50x13px Snowy ibaiaren iturriak50x13px Kangaroo bizkarra, Charlotte Pass

 Uharte-kontinenteko sapaia 
Beti eztabaidan, Australia geografikoki batzuetan uharterik handientzat eta beste batzuetan aparteko kontinentetzat hartzen da. Bi kasuetan Kosciuszko mendirik altuena da; Australiako kontinente geologikoan Nemang Kawi (Puncak Jaya indonesieraz, 4884 m) litzateke altuena. Hori dela eta "Zazpi gailurrak" (ingelesez Seven Summits) zerrendan, non kontinente bakoitzeko tontorrik altuena agertzen den, bata edo bestea egon ohi daReinhold Messnerren zerrendan Nemang Kawi dago, Richard Bassenean Kosciuszko.. 
erdian|thumb|500x500px|Munduko kontinenteetako zazpi gailurren grafiko bat ingelesez.
Australiak administratiboki kontrolatzen edo kontrolatu nahi dituen lurralde bitan daude mendi altuagoak:
 Heard uhartean Mawson Peak (2745 m).
 Lurralde antartiko australiarrean Dome Argus (4091 m) baina gogoan izan Antartika nazioarteko lurraldea dela.
Ozeania mailan Zeelanda Berriko Aoraki ere (3754 m) erruz gailentzen zaio; baina beste alde batetik Mauna Kea sumendia dago Hawaii uharteetan, zeina, itsaso-azpiko mailatik neurtuta (ez bakarrik lurrazaleko uharteko itsas-mailatik), munduko mendirik altuena litzatekeen, 9.966 metro itsasoaren hondotik, 4.205 meters itsas-mailatik.

 Erreferentziak 

 Ikus, gainera 
 Hegoaldeko Gales Berria

 Kanpo estekak 
  Mt Kosciuszko Inc. webgunea.
  Parke Nazionalari buruzko txostena.

Kategoria:Zazpi Gailurrak
Kategoria:Australiako mendiak
Kategoria:Hego Australiako geografia
Kategoria:Hegoaldeko Gales Berriko geografia